b'\n_START_ARTICLE_\nIsmo Seiv\xc3\xa4st\xc3\xb6\n_START_PARAGRAPH_\nIsmo Eero Seiv\xc3\xa4st\xc3\xb6 (s. 25. lokakuuta 1954 Raisio) on kaarinalainen entinen kansanedustaja. H\xc3\xa4n toimi Kristillisen liiton Varsinais-Suomen piirin puheenjohtajana vuosina 1983\xe2\x80\x931991 ja oli eduskunnassa vuosina 1991\xe2\x80\x931995 ja 1999\xe2\x80\x932003. H\xc3\xa4n on toiminut Kaarinan kaupunginvaltuutettuna vuodesta 1985. Seiv\xc3\xa4st\xc3\xb6 on koulutukseltaan teologian maisteri ja humanististen tieteiden kandidaatti. Varsinaiselta ammatiltaan h\xc3\xa4n on rovasti ja ty\xc3\xb6skentelee Turun Mikaelin seurakunnassa.'